Eesti Kunstifond

Eesti Kunstifond oli aastatel 1989–1996 Eesti Kunstnike Liidu juures tegutsenud majandusühendus. 

Ühenduse ajalugu ulatub 1940. aastasse, mil loodi Eesti NSV Kunstnike Kooperatiiv. 1941. aastal lõpetas see tegevuse. 1944. aastal asutati NSV Liidu Kunstifondi Eesti Vabariiklik Osakond  (1958. aasta juunist Eesti NSV Kunstifond) , mille ülesanded kattusid endise Kooperatiivi omadega.https://web.archive.org/web/20131004221352/http://www.okupatsioon.ee/et/eesti-1940-1991/9-kunst (vaadatud 27.01.2013) 1946. aastal asutati NSVL Kunstifondi otsusega Eesti NSV Kunstifondi Tartu osakond.

Kunstifond tegeles Nõukogude perioodil loominguliste lähetuste organiseerimisega, rahaliste toetuste maksmise ning tellimuste vahendamisega, kunstnike ja kunstiteadlaste ning ka nende perekonnaliikmete materiaalse toetamise organiseerimisega. Kohaliku osakonna liikmetele rahalise toetuse andmisega ajutise töövõimetuse korral, pensionitaotluste esitamisega. Kunstnikke varustati materjalide ja inventariga. Aidati parimate tarbekunstiteoste tööstuslikku tootmisse viimisel. Kohalikes ateljeedes valminud teoste reklaami ja levitamisega. Ettevõtete, asutuste ja eraisikute tellimuste vahendamisega kunstnikele.ENSV Kunstifondi Tartu osakonna põhikiri - Eesti Kunstimuuseumi arhiiv EKMA.129.3.9  

Kunstifondi varade toel asutati Tallinna ja Tartu kunstikombinaadid Ars. 

Taasiseseisvunud Eesti Vabariigi ajal kunstifondi ülesanded ahenesid ja peamiselt tegeles see kinnisvara haldamise ja ateljeede vahendamisega. Pärast 1996. aasta Kunstifondi likvideerimist läksid selle varad Eesti Kunstnike Liidule.

Vaata ka
Sihtasutus US Kunstifond

 Viited 

Kategooria:Eesti kunst
Kategooria:Eesti organisatsioonid